b'\n_START_ARTICLE_\nSupermanevrirnost\n_START_PARAGRAPH_\nSupermanevrirnost je sposobnost lovskih letal, da izvajajo manevre, ki ne bi bili mogo\xc4\x8di samo z uporabo aerodinamike. Prva supermanevrirna lovca sta bila Su-27 in MiG-29, ki sta se pojavila v 1980ih. Lockheed Martin F-22 Raptor je bil prvi neruski supermanevrirni lovec. Danes je supermanevrirnost standard na skoraj vseh lovcih \xc4\x8detrte in pete generacije. Supermanevrirnost je za\xc5\xbeeljena v letalskih dvobojih in pove\xc4\x8da mo\xc5\xbenost pre\xc5\xbeivetja, \xc4\x8de se lovec izmika raketi zrak-zrak._NEWLINE_Supermanevrirna letala po navadi uporabljajo usmerjevalnik potiska. Bolj preprosti se premikajo v eni osi (po vi\xc5\xa1ini), bolj sofisticirani pa v dveh oseh - po vi\xc5\xa1ini in smeri. Sodobni lovci imajo zelo mo\xc4\x8dne motorje, v nekaterih primerih je potisk ve\xc4\x8dji od te\xc5\xbee letala.'